Gangs of New York

Il film dal mais da Curdin Fliri

New York 1846. Il bab dal pitschen Amsterdam Vallon (Leonardo di Caprio) vegn mazzà da "Bill the Butcher" (Daniel Day Lewis) durant ina battaglia sin via. Amsterdam sasez sto ir per 15 onns en praschun. Suenter ch'el vegn puspè laschà liber ha el be anc in pensament en ses chau: Far vendetga per ses bab. El turna enavos en la citad che vegn regnada da corrupziun. Ils malfacturs han il commando - lur manader: "Bill the Butcher".
Il film "Gangs of New York" è vegnì fatg dal reschissur Martin Scorsese. Cun in budget da passa 140 milliuns francs ha el inscenà in film pompus. Da las culissas plain detagls sur la vestgadira fin tar mintga pitschen utensil da requisit: tut para, sco sch'il film fiss fatg durant quella epoca. Er ils acturs (tranter auter Cameron Diaz e Liam Neeson) han demussà lur talent. In film che cunvegn dad ir a vesair en mintga cas. Kino brigliant!!! En Svizra cumenza il film ils 20.02.2003.